Postcrossing.com teel saadud kaardid

Postcrossing on projekt, mille abil on inimestel võimalik saata ja saada kaarte üle terve maailma. Projekti lõi 2005. aastal Portugalis Paulo Magalhães.

See on suurepärane võimalus neile, kes soovivad saada päris kirju ja kaarte, postkaartide kogujatele aga ka markide või müntide vahetajatele. Põhimõte on väga lihtne – iga enda saadetud kaardi eest saadab keegi kuskilt maailma nurgast sulle kaardi.

Süsteem annab liikmele aadressi, kuhu pead kaardi postitama. Iga aadressi juurde kuulub kood, mis tuleb kindlasti kaardile kirjutada. Selle koodi registreerib kaardi saaja süsteemis. Huvi korral vaata lisa aadressil [www.postcrossing.com](http://www.postcrossing.com).

Huvitavat:

* Registreerunud on üle 789 400 liikme
* Liikmeid on 209 erinevast riigist
* Saadud on üle 54 787 500 kaardi
* Liikvel on korraga üle 382 000 kaardi
* Kõik kaardid on üle maailma kokku reisinud ligi 277 632 809 200 km, see tähendab peaaegu 7 miljonit korda ümber maakera
* Eestist on registreerunud 2538 liiget ja nad on kokku saatnud üle 246 490 kaardi
* Eesti on saadetud kaartide edetabelid riikide arvestuses 32. kohal
* Eesti edetabelis 1. kohal olev liige on saatnud 5730 kaarti

Näitusel on näha Anneliisi ja Ülle kaardid.

Anneliis tegeles Postcrossinguga märts 2007 kuni mai 2013. Selle ajaga sai ja saatis ta üle 780 kaardi. Kõige rohkem kaarte on tulnud Soomest, USAst ja Saksamaalt.

Ülle tegeles Postcrossinguga alates märts 2007 kuni juuni 2018. Selle ajaga sai ja saatis ta üle 3280 kaardi. Ka tema on kõige rohkem kaarte saanud Saksamaalt, Soomest ja USAst. Ülle on Eesti kaardisaatjate edetabelis 7. kohal.